Eesti Panga poolt elluviidava rahapoliitika põhieesmärk on tagada püsivalt madal inflatsioonitase ehk tarbijahindade kasvutempo üldine stabiilsus, mis soodustab investeerimis- ja säästmistegevust, toetades seega kapitali efektiivset jaotumist majanduses ja selle kaudu majanduse pikaajalist kasvupotentsiaali. Rahapoliitika formuleerimisel ja teostamisel arvestatakse seejuures pidevalt muutuva majanduskeskkonna ning finantsturgude struktuuri arenguga.